# Carlencaç e Levaç

Carlencaç (e Levaç) (Carlencas-et-Levas en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Carlencaç e Levaç :
| La Torre d'Òrb | Dian e Valquièiras | Brenaç |
| Bedarius | Pesena de las Minas | |

## Toponimia
### Carlencaç

Las fòrmas ancianas (segon lo diccionari toponimic de Frank R. Hamlin) son parrochia S. Marani [legir: Martini] de Carnencas en 1164, villam de Carnencas en 1178 e 1216, de Carnencacio en 1323, rector de Carvencatio en 1351, de Carnencacio, a la fin del sègle XIV, de Calencacie en 1518, de Carlincas en 1529, prieur de Carlencas en 1571, Caulencas en 1613, Carlincas en 1643, l'église ruinée de Carlincas en 1740-60, Carlencas en 1740-60, Carlencas en 1771 e 1770-1772 (mapa de Cassini). Carlencaç es tanben una anciana parròquia de la comuna de Fontés, amb las meteissas fòrmas ancianas en Carn-. Lo nom es escrit fautivament Carlancas sus la mapa IGN actuala.
Las fòrmas ancianas [segon l'ancian diccionari toponimic d'Eugène Thomas, de qualitat mejana] son Calvates, en 804, Carnencas, en 1152, Carlincas, en 1529. Las fòrmas pus recentas s'explican pas amb la de 804 [cacografia o marrida atribucion d'Eugène Thomas ?]. Lo nom seriá format de carnenc-, a comparar amb Karnag que Dauzat explica per una raiç pre-indoeuropèa *kar-, qu'auriá donat lo celtic cairn, « molon, mont de pèiras »; lo complement de carnenc- seriá lo sufixe « gallés e pregallés » -inco. La finala -aç vendriá du sufixe « gallic e pregallic » -ates [lo pregallic o preceltic es probablament en tròp]. Per Karnag/Carnac, Xavier Delamarre l'interprèta en 2008 coma format de carn, « molon, mont de pèiras, mai que mai sus la tomba d'un eròi » (carnitu-, carnitus seriá « a, an auborat una tomba », çò qu'es a comparar amb un *Carni- present eventualament dins l'origina de Carlencaç). Mas en 2012 explica aquel toponime per Carnācon, proprietat de Carnos [amb -acon].
Segon Hamlin, los dos Carlencaç son de derivats d'una basa preindoeuropèa carn- (segon Louis-Fernand Flutre, 1892-1978), de sens desconegut, amb los sufixes -enc- e -as; cadun dels dos noms a patit de la dissimilacion -n-n- > -l-n-. La celticitat de Carlencaç es pas gaire dobtosa (abondància de l'element carn- dins lo lexic e l'antroponimia e de la derivacion -ate-, ati- dins la toponimia); l'element central (-inc, puslèu que -enc) es tanben probablament celtic (nombrós noms amb -inc, abrincates, acuincon > Buda(pèst), bodincos > Pò, etc).

### Levaç

Las fòrmas ancianas son meas ecclesias de Levaz, cap a 972, rector ecclesiarum de Levaton en 1323, rector de Levatio en 1351, de Levassio en 1361, Levas en 1571, 1590, 1643, l'eglise de Leyas en 1740-60, le Vas en 1740-60, Levas en 1770-1772 (mapa de Cassini). Levaç vendriá (segon Carles Rostaing) d'un tèma preindoeuropèu *lev-, « penda » e d'un sufixe prelatin -atis.
Lo sufixe deu èsser -ate-, -ati- e donc probablament gallic. Mas una basa gallica leuo-, « lisanta, lenta », basada sus la meteissa raiç que lo latin levis, « lis », aplicable a de flumes, es pas pertinenta aicí : i a pas de flume nimai de riu a Levaç.

## Istòria

* La fusion de Carlencaç e de Levaç deu datar de las annadas 1790-1794.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Sylvie Toluafe | | |
| 2008 | 2020 | Bernard Camoletti | sense etiqueta | retirat d'agricultor |
| març de 2001 | 2008 | Jacques Barry | | |
| | | Louis Salasc | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Bedarius; es ara del canton de Clarmont d'Erau.

## Demografia

modificar « persona »  v · d · m 
Evolucion demografica Populacion comunala actuala (2013): 127, totala: 127 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 147 | 120 | 153 | 174 | 140 | 167 | 153 | 163 | 154 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 180 | 187 | 162 | 160 | 144 | 148 | 134 | 135 | 122 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 117 | 117 | 105 | 78 | 91 | 87 | 86 | 80 | 55 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 50 | 49 | 54 | 68 | 87 | 88 | 113 | 116 | 118 118 |
| 2009 | 2010 |
| 121 121 | 124 124 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 131 abitants e la densitat èra de 12,15 ab/km².

## Luòcs e monuments

* Capèla de Sant Pèire de Levàs
* L'arbre de la capèla de Sant Pèire de Levàs

## Veire tanben

* Comunas d'Erau

## Nòtas e referéncias

* ↑ https://www.oocities.org/toponimiaoccitana/34c.html
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 84
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 148
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 105-106
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 106. Delamarre non ditz res de Carlencàs
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 215
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 200
* ↑ http://cassini.ehess.fr/cassini/fr/html/fiche.php?select_resultat=6947
* Portal de Lengadòc